6.4.2022 г.
BG
Официален вестник на Европейския съюз
C 152/53
подход не взема предвид различните ситуации или взаимните зависимости, които съществуват в различните екосистеми.
Той едва ли може да отдаде заслуженото на многообразието от изисквания в различните региони и трябва да бъде допълнен с регионална политическа гледна точка. 3.3.
Понастоящем Европейската комисия разработва ключови показатели за ефективност (КПЕ), които имат за цел да покажат успеха на промишлената стратегия на ЕС (6).
В момента Комисията се е съсредоточила главно върху икономическия растеж и пренебрегва целите, определени в Европейския зелен пакт, промените, които изисква преходът към кръгова икономика, и социалното измерение на процеса на трансформация.
От първостепенно значение е в промишлената стратегия на ЕС да се признае ясно и да се оцени стойността на наличните на регионално равнище промишлени умения, потенциал и компетентности.
Това трябва да бъде взето предвид по подходящ начин.
В противен случай твърде ограничената визия за икономическия растеж и мерките и инструментите, свързани с него, може да доведе до непостигане на целите в областта на климата и до пропускане на свързаните с промишлената трансформация възможности, както и до подкопаване на кръговата икономика. 3.4.
При разработването на стратегии и изготвянето на политики при тези условия трябва да се вземат предвид несигурността и непредвидимостта.
Политиките и различните пътища, съобразени с отделните ситуации, трябва да бъдат гъвкави и да се основават на всички компетентности на разположение в рамките на даден регион или за даден регион чрез обмен с други региони и държави.
Откритостта като важен стратегически ресурс е необходима, за да се установи кое липсва и какво се изисква незабавно. 3.5.
Индустриалните промени с цел опазване на климата ще причинят тежки социални проблеми, ако целите на Зеления пакт трябва да бъдат постигнати в краткото оставащо време.
Потреблението на вредни за околната среда ресурси е въпрос, който трябва да бъде разгледан и проучен, за да се намери социално и обществено справедливо решение. 3.6.
Кръговата икономика допринася положително за индустриалните промени в рамките на регионите и по веригите на доставки и създаване на стойност.
Въпреки че най-високата добавена стойност може да бъде открита в региони с най-напреднали промишлени отрасли, на места с основана на по-малко знания и по-енергоемка икономика се произвеждат и преработват материали, които се влагат в кръговата икономика.
По-слабите региони очевидно могат да се възползват в по-голяма степен от кръговата икономика и могат да се превърнат с основни участници в тази област. 3.7.
Акцентът върху успеха на индустриалните промени на регионално равнище ясно предполага необходимостта от силни взаимовръзки, тясно сътрудничество и споделяне на компетентности с други региони, включително през националните граници на държавите — членки на ЕС.
Налице е цялостна система на взаимодействия, която ясно включва местните МСП, които си взаимодействат с трансгранични предприятия. 3.8.
Съществуващите регионални промишлени компетентности сами по себе си не са напълно ефективни в контекста на социално-екологичната промяна.
Те обаче трябва и могат да бъдат допълнително развити чрез инвестиции в знания, оборудване и персонал и трябва и могат да станат продуктивни при изменените условия.
Това ще послужи за създаването на нови продукти, услуги, технологии и възможности.
Това от своя страна ще осигури икономически стабилни предприятия с привлекателни работни места в регионите.
Именно това е целта, към която трябва да се стреми европейската промишлена стратегия. 3.9.
Един регион се определя до голяма степен от своите промишлени структури, предприятия, работна сила, компетенции на гражданите, капацитет за НИРД и конкретните продукти, които предприятията му произвеждат или преработват.
Експертните познания в промишлеността се характеризират с широк набор от исторически особености.
Веригите на доставки и веригите за създаване на стойност имат много различни въздействия в цяла Европа.
Глобалният контекст е също толкова важен, колкото организацията в рамките на Европа, но има различни въздействия.
Четвъртата индустриална революция и цифровизацията, както и информационните и комуникационните технологии ще имат значително, но много различно въздействие върху отраслите и икономиките в Европа като цяло.
В този смисъл фондовете за иновации и развитие ще станат още по-важни за смекчаване на регионалните различия. 3.10.
Доставчиците, които правят възможни индустриалните промени, включително стартиращите предприятия и МСП могат да бъдат свързани с клиентите си дори от не толкова централни региони и дори на такива места могат да се създадат привлекателни работни места.
По-специално основаните на знания предприятия могат да дадат своя принос за веригите за създаване на стойност до голяма степен независимо от близостта им до клиентите.
Освен това машините на по-големи заводи често могат да се управляват дистанционно.
(6)
Вж.
INT/935 (2021) Становище на ЕИСК относно „Нова промишлена стратегия на ЕС“ (все още непубликувано в ОВ).